Diari Oficial de la Generalitat Valenciana


Sumari del DOGV 5164, del 28-12-2005 (2005/14080)

RESOLUCIÓ de 14 de desembre del 2005, de la Subsecretaria de la Conselleria de Cultura, Educació i Esport, per la qual es convoca la constitució de la borsa d'ocupació per a substitucions temporals en llocs de treball del grup C, Educadors d'Escola Infantil, en la província d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5164

Data del DOGV
:   28-12-2005

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2005/14683


Data del document
:   14-12-2005

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * treball temporal
    * administració regional
    * personal docent

RESOLUCIÓ de 14 de desembre del 2005, de la Subsecretaria de la Conselleria de Cultura, Educació i Esport, per la qual es convoca la constitució de la borsa d'ocupació per a substitucions temporals en llocs de treball del grup C, Educadors d'Escola Infantil, en la província d'Alacant. [2005/14012]
  
L'Orde de 4 d'octubre del 2005 del conseller de Justícia i Administracions Públiques, per la qual es delega competències en matèria de personal en determinats òrgans de l'administració del Govern Valencià, disposa la constitució de borses d'ocupació específiques per a substitucions temporals en llocs d'atenció directa en l'àmbit de la Conselleria de Cultura, Educació i Esport, i delega en la Subsecretaria el nomenament i cessament del personal funcionari interí en tals casos.
  
Així mateix, l'esmentada orde disposa que la constitució de les borses ha de respectar els criteris establits en l'Orde de 10 de novembre del 2004 de la Conselleria de Justícia i Administracions Publiques, sobre regulació de borses d'ocupació temporal.
  
En virtut d'això i fent ús de les facultats que té delegades, esta Subsecretaria resol:
  
Primer
  
Convocar la constitució de borsa d'ocupació per al nomenament de funcionaris interins del grup C, sector administració especial, Educadors d'Escola Infantil i per a contractacions laborals temporals com a educadors d'escola infantil que tinguen com a objecte la substitució de personal per incapacitat temporal, llicència per maternitat, llicència per matrimoni, llicència sense retribució, plans de vacances, permís sindical i acumulacions de tasques, en llocs d'atenció directa de l'àmbit de la Direcció Territorial de Cultura, Educació i Esport d'Alacant, de conformitat amb l'Orde de 10 de novembre del 2004, de la Conselleria de Justícia i Administracions Públiques.
  
Segon
  
La Comissió de Seguiment de les borses d'ocupació temporal, o la comissió delegada específica que s'acorde crear a l'empara de l'article 3 de l'orde de 4 d'octubre del 2005, procedirà a la valoració dels mèrits presentats amb motiu de la present convocatòria, i podrà nomenar a este efecte personal col'laborador.
  
Tercer
  
En tot cas, per a formar part de la borsa, caldrà estar en possessió del títol de Formació Professional de segon grau Educació Infantil, títol de Tècnic Especialista en Jardí d'Infància o títol de Tècnic Superior en Educació Infantil.
  
- La possessió dels requisits s'acreditarà abans del nomenament, en el termini que es concedisca a este efecte.
  
Quart
  
L'orde de prelació en la borsa es determinarà segons la puntuació obtinguda d'acord amb el barem de mèrits establit en l'apartat següent. En cas d'igualtat de puntuació, prevaldrà la puntuació obtinguda en cada apartat del barem començant pel primer. Si persistix l'empat, es dirimirà a favor del sol'licitant de més edat.
  
Quint
  
Els aspirants seran ordenats prenent en consideració els mèrits següents:
  
1. Experiència professional
  
- Temps de servici prestat en llocs de treball del grup C, Educadors d'Escola Infantil, de l'administració del Govern Valencià o dels seus organismes autònoms les competències dels quals en matèria de personal siguen exercides per la Conselleria de Justícia i Administracions Públiques, segons disposa l'article 27 del Text Refós de la Llei de Funció Pública Valenciana: 0,35 punts per cada mes complet de servici en actiu.
  
- Temps de servici prestat en llocs de treball de l'administració del Govern Valencià o dels seus organismes autònoms les competències dels quals en matèria de personal siguen exercides per la Conselleria de Justícia i Administracions Públiques, segons disposa l'article 27 del Text Refós de la Llei de Funció Pública Valenciana, no previstos en l'anterior apartat: 0,13 punts per cada mes complet de servici en actiu.
  
- Temps de servici prestat en altres administracions públiques en llocs que pertanguen al grup C, Educadors d'Escola Infantil: 0,05 punts per cada mes complet de servici en actiu. La puntuació màxima a obtindre pel present apartat serà de 28 punts.
  
2. Valencià
  
El coneixement de valencià es puntuarà segons la distribució següent:
  
- Certificat de coneixement oral: 0,75 punts.
  
- Certificat de grau elemental: 1 punt.
  
- Certificat de grau mitjà: 2 punts.
  
- Certificat de grau superior: 4 punts.
  
Només es computarà el certificat de més nivell.
  
3. Idiomes comunitaris
  
- Pel coneixement d'idiomes comunitaris, fins a 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies, o de mestre: especialitat Llengües Estrangeres, sempre que els títols no hagen sigut objecte de valoració per un altre apartat del barem.
  
4. Altres titulacions
  
- Per la possessió de títols acadèmics iguals o superiors al que siga exigit per a l'exercici dels llocs a cobrir: 1,5 punts per títol fins a un màxim de 3 punts.
  
Sext
  
Els mèrits que s'acaben de relacionar s'acreditaran:
  
1. Experiència professional: certificats oficials expedits per l'òrgan competent de l'administració corresponent.
  
Només als efectes del present barem, els llocs de treball la naturalesa jurídica dels quals s'haja modificat es considerarà que sempre han tingut la mateixa que posseïsquen en el moment de sol'licitud d'integració en la borsa.
  
2. Valencià: certificats oficials expedits o homologats per la Junta Qualificadora de Coneixements del Valencià.
  
3. Idiomes comunitaris: certificats o titulacions oficials expedits o homologats per l'òrgan competent (no serà suficient acreditació la presentació de paperetes).
  
4. Altres titulacions: titulacions acadèmiques oficials expedides per l'òrgan competent.
  
La documentació presentada, si fóra còpia de l'original, haurà d'anar degudament confrontada.
  
Sèptim
  
1. Els aspirants presentaran la sol'licitud d'inscripció, el full d'autovaloració i la documentació acreditativa dels mèrits al'legats.
  
2. La documentació requerida haurà de presentar-se en el termini de deu dies hàbils, comptats des de l'endemà de la publicació de la present resolució en el Diari Oficial de la Generalitat Valenciana, en la Direcció Territorial de la Conselleria de Cultura, Educació i Esport d'Alacant o en qualsevol de les oficines públiques previstes en l'article 38 de la Llei 30/1992 de Règim Jurídic de les Administracions Públiques i del Procediment Administratiu Comú.
  
3. Una vegada feta la valoració, la composició provisional de la borsa es farà pública en la pàgina web de la Conselleria de Cultura, Educació i Esport i en els taulers d'anuncis de la seu central i de la Direcció Territorial d'Alacant de la Conselleria de Cultura, Educació i Esport.
  
4. En el cas que el nombre de sol'licituds que es presente siga molt gran en relació als llocs que es preveja cobrir, la Comissió de Seguiment, o si és el cas la comissió delegada específica que es constituïsca, podrà establir el nombre total de persones que hagen d'integrar la borsa, per la qual cosa es podrà adoptar el criteri de no valorar els aspirants que no superen una determinada puntuació mínima segons l'autovaloració presentada.
  
Els aspirants disposaran d'un termini de 10 dies per a formular les reclamacions que estimen oportunes en relació amb la puntuació atorgada. La Comissió de Seguiment, o si és el cas la comissió delegada específica, estudiarà les al'legacions presentades i, en el termini màxim d'un mes, formularà proposta del llistat definitiu a la Subsecretaria, que dictarà una resolució i ordenarà la seua publicació en els llocs indicats anteriorment.
  
5. La sol'licitud d'inscripció i el full d'autovaloració a què es referixen els punts precedents, s'adjunten com a annexos I i II a la present resolució.
  
Els mèrits que no s'acrediten de la manera establida en l'apartat sext, no es valoraran; els mèrits acreditats hauran d'haver sigut obtinguts fins a la data de finalització del termini de presentació de sol'licituds d'inscripció en la borsa.
  
6. El personal funcionari interí que cesse en llocs d'Educadors d'Escola Infantil d'esta Conselleria, una vegada finalitzat el termini establit en l'apartat anterior, disposarà igualment de deu dies, comptats a partir de la data del cessament, per a presentar davant de la Comissió de Seguiment de les borses d'ocupació temporal, o si és el cas davant de la comissió delegada específica, la sol'licitud d'inscripció en la borsa convocada per mitjà de la present resolució i el full d'autovaloració amb la documentació acreditativa dels mèrits al'legats, en les mateixes oficines referides en el punt 2 d'este apartat.
  
Els mèrits al'legats hauran d'haver-se obtingut amb anterioritat a la finalització del termini de presentació de sol'licituds que s'obri amb la publicació de la present resolució.
  
El personal cessat que no presente la sol'licitud d'incorporació en el termini previst s'entendrà que ha perdut el seu dret.
  
Contra la present resolució que posa fi a la via administrativa es podrà interposar recurs de reposició, amb caràcter potestatiu, davant del conseller de Justícia, Interior i Administracions Públiques, en el termini d'un mes a partir de l'endemà de la publicació, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Si no recorren en reposició, i d'acord amb el que disposen els articles 8, 14 i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar recurs contenciós administratiu davant del Jutjat Contenciós Administratiu de València, en el termini de dos mesos a comptar de l'endemà de la publicació d'esta resolució.